Încă un primar din Timiș a trecut la PSD.
Primarul localității Curtea, Marinel Crăciunescu, anunță că la viitoarele alegeri locale, din luna iunie, va candida din partea PSD Timiș.
Edilul a fost ales, în urmă cu patru ani, pe listele Partidului Republican.
CITEȘTE ȘI: Vremea se încălzește, dar vin și ploi
"Am decis să mă alătur Partidului Social Democrat și să candidez pentru un nou mandat de primar al comunei Curtea din partea PSD.
Decizia mea poate vine ca o surpriză pentru unii dintre voi, dar ea este una normală ținând cont de faptul că am găsit multă deschidere din
partea domnului președinte Alfred Simonis, care ne-a ajutat ori de câte ori i-am solicitat sprijinul.
Avem proiecte în derulare, avem altele pentru care trebuie să obținem finanțări, iar lupta nu o putem duce singuri.
E nevoie de un sprijin real și puternic, iar asta ne-a oferit Alfred Simonis și echipa sa.
Am convingerea că am luat cea mai bună decizie în folosul comunității noastre", afirmă primarul Marinel Crăciunescu.